Súradnice: 49°24′07″S 21°10′38″V﻿ / ﻿49,4019°S 21,1773°V﻿ / 49.4019; 21.1773

**Hrb** (764,5 m n. m.) je vrch v Busove, krajinnom celku Nízkych Beskýd. Leží nad obcou Cigeľka, približne 13 km severne od Bardejova.

Poloha
------

Nachádza sa v severnej časti pohoria Busov, v blízkosti slovensko-poľskej hranice. Vrch leží v Prešovskom kraji v okrese Bardejov a zasahuje na katastrálne územia obcí Cigeľka a Vyšný Tvarožec, veľmi okrajovo aj Uście Gorlickie v Poľsku. Najbližšími sídlami sú západne situovaná Cigeľka a juhovýchodne ležiaci Vyšný Tvarožec, východne sa nachádza Stebnícka Huta, juhozápadne Gaboltov a Petrová a severne Wysowa-Zdrój.

Opis
----

Hrb leží na severnom okraji pohoria, nepatrne na juhozápad vysunutý z hraničného hrebeňa. Preto aj hranica s Poľskom vedie východným úbočím a prevažná časť masívu leží na Slovensku. Západne sa nachádza Lacková (996 m n. m.), Priehyba (861 m n. m.), Sivá skala (837 m n. m.), Polianka (726 m n. m.) a Javor (810 m n. m.), južne Pálenica (914 m n. m.), Busov (1 002 m n. m.), Pivnica (857 m n. m.), Stavenec (556 m n. m.), Kamenica (729 m n. m.), Mníchov (808 m n. m.), Ostriež (894 m n. m.) a Stebnícka Magura (900 m n. m.), východne Pohorelka (612 m n. m.), Šikovka (568 m n. m.), Suchý vrch (743 m n. m.), Staviská (806 m n. m.), Lieštiny (687 m n. m.), Smilniansky vrch (749 m n. m.), Karkuláž (788 m n. m.) a Javorina (881 m n. m.) a severne Jaworzynka (868 m n. m.), Góra Wysota (784 m n. m.), Gródek (712 m n. m.), Javor (723 m n. m.), Cígeľka (805 m n. m.) a Ostry wierch (938 m n. m.). Severné a západné svahy odvodňuje Cigeľský potok do Kamenca v povodí Tople, rovnakým smerom odteká voda z juhovýchodného úbočia potokom Sveržovka, no severovýchodné svahy odvodňujú prítoky riečky Ropa v povodí Visly. Na vrchol nevedie značená turistická trasa, no traverzom prechádza Východokarpatská magistrála.

### Výhľady

Vrchol pokrýva súvislý lesný porast, ktorý neumožňuje rozhľad. Z vhodných lokalít je však vidieť okolité vrcholy Busova, no tiež Čergov, Slanské vrchy a okolité vrchy v Poľsku.

Prístup
-------

Na vrchol nevedie značená turistická trasa, preto prístup vedie lesom z blízkych obcí alebo odbočením s traverzom vedúcej Východokarpatskej magistrály.

* po  červeno značenej hrebeňovke:
	+ od severozápadu zo sedla Cígeľka cez vrch Javor
	+ od východu zo sedla Blechnarka cez sedlo Vyšný Tvarožec
* po  modrej (pokračuje južným úpätím) a  zelenej značke z Vyšného Tvarožca cez rovnomenné sedlo

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-01-30]. Dostupné online. Archivované 2023-12-08 z originálu.
2. 1 2 3 4 5   *Mapový portál HIKING.SK* [online]. Denník N, [cit. 2024-01-30]. Dostupné online.
3. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 21.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-01-30]. Dostupné online.
5. 1 2 3  *Čergov. Turistická mapa.* 1 : 50 000. Harmanec: VKÚ, a. s.
6. 1 2 3   *Mapy.cz* [online]. sk.mapy.cz, [cit. 2024-01-30]. Dostupné online.
7. ↑   *Peakfinder* [online]. peakfinder.org, [cit. 2024-01-30]. Dostupné online.

Pozri aj
--------

* Busov (pohorie)
* Zoznam vrcholov v Busove

Externé odkazy
--------------

* Poloha na turistickej mape

| * z
* d
* u
Busov |
| --- |
| Národné prírodné rezervácie | 
* Stebnícka Magura
* Regetovské rašelinisko
* Becherovská tisina

 |
| Vybrané vrcholy BusovaZoznam vrcholov | 
* Busov (1 002)
* Lacková (997)
* Pálenica (914)
* Stebnícka Magura (899)
* Ostriež (893)
* Javorina (881)
* Priehyba (861)
* Pivnica (857)
* Sivá skala (837)
* Mníchov (808)
* Staviská (806)
* Karkuláž (788)
* Hrb (764)
* Suchý vrch (743)
* Kamenica (728)

 |
| Vybrané sedlá v Busove | 
* Blechnarka
* Cigeľka
* Čerešňa
* Regetovská voda
* Vyšný Tvarožec

 |